De siste 100 årene har Svartisen stort sett minket. Dette har ført til at land og vann som har ligget under isen i tusenvis av år har kommet fram. Med det har det også etablert seg livsformer her, såkalte pionerarter. Denne biologiske innvandringen anvendes av forskere for å tilegne seg kunnskap om prosesser og suksesjoner, som ligner det som skjedde etter den store isen trakk seg tilbake fra Skandinavia etter siste istid.